**Kauklahden kappeli** on Espoon Kauklahdessa sijaitseva kappeli. Rakennus sijaitsee osoitteessa Kauppamäki 1 ja se on yksi Espoon tuomiokirkkoseurakunnan toimitiloista.

Kauklahden kappelin on suunnitellut arkkitehti Olli-Pekka Jokela, ja se valmistui 2006. Kappeli sijaitsee  Espoonjoen laakson ja avoimen peltomaiseman reunamilla mäellä, joka on osa ainakin 1100–1200-luvuilta alkaen asutettua kylätonttia. Rakennuksen sijoittelua rajoittivat niin tontilla tehdyt arkeologiset löydöt kuin rinnetontin avokalliomuodostelmat, jotka arkkitehti halusi säilyttää. Ulkonäöltään hillityssä rakennuksessa on avaran aulan ja kappelisalin lisäksi Hakala-saliksi nimetty kahviotila sekä kerhotiloja ja niihin liittyvä keittiö. Kappelissa on 140 istumapaikkaa, mutta yhdistämällä kirkkosali, aulatila ja Hakala-sali saadaan tilat noin 250–300 hengelle.

Kappelisalin alttariteos on salin päätyseinän suuruinen hillityn sävyinen maalaus nimeltään "Pyhä ehtoollinen". Siinä nähdään suuri ehtoollispöytä ja elämänpuu, jotka tuntuvat jatkavan tilaa seinän ulkopuolelle. Teos on kauklahtelaisen taiteilijan Markku Hakurin käsialaa. Pääosin silkistä valmistetut tekstiilisarjat ovat tekstiilitaiteilija Norma Heimolan suunnittelemat. Kappeli on saanut lahjoituksena  erityisesti lapsille tarkoitetun alttarikaapin, jota varten valmistetaan sekä kaksi ikonia että liturgisten värien mukaiset pellavaiset alttaritekstiilit. 

Kauklahden kappelin urut otettiin käyttöön 2010. Ne sijaitsevat alttarialueen vasemmalla puolella, seurakuntalaisten vieressä. Niiden soinnillinen ja rakenteellinen esikuva on 1800-luvun jälkipuolison ranskalainen traditio ja ne on rakentanut saksalainen urkurakentamo Paschen Kiel Orgelbau GmbH. Kappelin kellotornin neljä kelloa näkyvät kirkkosaliin ja niillä voidaan soittaa 18 erilaista melodiaa, jotka on säveltänyt kanttori Petri Koivusalo.

Kuvia Kauklahden kappelista
---------------------------

* Kauklahden kappeli Hansatieltä katsottunaKauklahden kappeli Hansatieltä katsottuna
* Kappelin julkisivu pohjoiseen on matala ja hillitty.Kappelin julkisivu pohjoiseen on matala ja hillitty.
* Kappelin pääsisäänkäynti ja tontin avokalliomuodostumia.Kappelin pääsisäänkäynti ja tontin avokalliomuodostumia.
* Kappelisalin ikkunat heijastavat kadunvarren näkymää.Kappelisalin ikkunat heijastavat kadunvarren näkymää.
* Näkymä pääovelta kohti Kauppamäkeä.Näkymä pääovelta kohti Kauppamäkeä.
* Kappelin itäpää ja sen sijainti rinteessä.Kappelin itäpää ja sen sijainti rinteessä.
* Kauklahden kappelin eteläseinä, rakennuksen vasemmassa nurkassa kellotorni.Kauklahden kappelin eteläseinä, rakennuksen vasemmassa nurkassa kellotorni.
* Muistokivi vanhoina aikoina kappelin lähelle haudatuille.Muistokivi vanhoina aikoina kappelin lähelle haudatuille.

Lähteet
-------

1. 1 2  Kauklahden kappeli *espoonseurakunnat.fi*.
2. ↑  Haggrén,Georg ja Hakanpää, Päivi: Espoo, Kauklahti, Saka. Kaivauskertomus. Koekaivaukset 2002 *docplayer.fi*.  2002. Viitattu 30.4.2020.
3. 1 2 3  Arkkitehtuuri *Kirkko Espoossa*. Viitattu 30.4.2020.
4. ↑  Kauklahden kappeli *Kirkko Espoossa*. Viitattu 30.4.2020.
5. ↑  Huhtala, Paula ja Lindström, Patrik: Lapset saavat oman alttarin Kauklahden kappeliin – alttarikaapissa on tilaa myös pehmoleluille *Kirkko ja kaupunki*.  21.11.2017. Viitattu 30.4.2020.
6. ↑  Espoon Kauklahden kappeli / Köklax församlingshem *Suomen urut*.  17.9.2017. Viitattu 30.4.2020.
7. ↑  Urut *Kirkko Espoossa*. Viitattu 30.4.2020.

Aiheesta muualla
----------------

* Kuvia tai muita tiedostoja aiheesta **Kauklahden kappeli** Wikimedia Commonsissa

* Kauklahden kappeli Kirkko Espoossa -sivustolla

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Espoon kirkot ja kappelit |
| --- |
|  |
| Kirkot | 
* Espoonlahti
* Leppävaara
* Olari
* Tapiola
* Tapiolan ortodoksinen
* Tuomiokirkko

 |
|  |
| Kappelit | 
* Kauklahti
* Kellonummi
* Matasaari
* Otaniemi
* Perkkaa
* Soukka
* Suvela

 |

 |